बलवा ने की 'नीरा टेप्स' देखने की मांग  
शाहिद बलवा और विनोद गोयनका के वकील विजय अग्रवाल ने ट्रायल कोर्ट में 2 अलग−अलग याचिका दायर की हैं।
2 जी स्पैक्ट्रम घोटाले के आरोपी डीबी रियल्टी और स्वान टेलीकॉम के प्रमोटर शाहिद बलवा ने कोर्ट से नीरा राडिया के सभी टेप्स को देखने की इजाज़त मांगी है। शाहिद बलवा और विनोद गोयनका के वकील विजय अग्रवाल ने ट्रायल कोर्ट में 2 अलग−अलग याचिका दायर की हैं। अग्रवाल ने बलवा की ओर से दाखिल याचिका में कोर्ट से सीबीआई के पास मौजूद उन टेप्स को देखने की इजाज़त मांगी जिन्हें आधार बनाकर बलवा के ख़िलाफ़ चाजर्शीट की है।